**PIELIKUMS**

Limbažu novada pašvaldības domes

29.01.2026. sēdes lēmumam Nr.69

(protokols Nr.1, 70.)

**Paziņojums**

**Par apbūvēta zemesgabala** **Transporta iela 14A, Salacgrīvā, Limbažu novadā,**

**atsavināšanu**

Limbažu novada pašvaldībā 2025. gada 8. decembrī saņemts Sabiedrības ar ierobežotu atbildību “Brīvais vilnis” (turpmāk – Sabiedrība), atsavināšanas ierosinājums (reģistrēts ar Nr. 4.8.4/25/8746) par apbūvēta zemes gabala Transporta iela 14A, zemes vienības kadastra apz. 6615 009 0079 (164 kv.m platībā) Salacgrīvā, Limbažu novadā, atsavināšanu. Pamatojoties uz Limbažu novada pašvaldības domes (turpmāk – Dome) 2026. gada 29. janvāra lēmumu Nr.69 „Par apbūvēta zemesgabala Transporta iela 14A, Salacgrīvā, Limbažu novadā nodošanu atsavināšanai, nosacītās cenas un atsavināšanas paziņojuma apstiprināšanu”, Dome Jums piedāvā izmantot pirmpirkuma tiesības par šādu apbūvētu zemesgabalu:

**1. Vispārīgas ziņas par atsavināmo zemesgabalu:**

1.1. Nekustamā īpašuma nosaukums: Transporta iela 14A, Salacgrīva, Limbažu novads.

1.2. Īpašuma kadastra Nr. 6615 009 0004, zemes vienības kadastra apz. 6615 009 0079 (164 kv.m platībā.

**2. Zemesgabala cena un samaksas nosacījumi:**

2.1. Zemesgabala pirkuma maksa noteikta EUR 1800,00 (viens tūkstotis astoņi simti euro, 00 centi).

2.2. Nekustamā īpašuma pirkuma maksas samaksas kārtība -

ne vēlāk kā 4 (četru) mēnešu laikā pēc šī atsavināšanas paziņojuma saņemšanas dienas samaksāt pirkuma maksu uz Limbažu novada pašvaldības kontu - A/s SEB banka, kods UNLALV2X, konts LV71UNLA0013013130848 un noslēgt pirkuma līgumu.

2.3. Nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.4. Ja zemesgabalu tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

**3. Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

Lūdzam Jūs 1 mēneša laikā no šī atsavināšanas paziņojuma saņemšanas dienas iesniegt Domei apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

**5. Domes darbības pēc apliecinājuma saņemšanas:**

5.1. Pēc apliecinājuma saņemšanas Dome sagatavos pirkuma līguma projektu.

5.2. Ja četru mēnešu laikā no šī paziņojuma saņemšanas Domei neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldības dome organizēs attiecīgā zemesgabala novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.

5.3. Sagatavotais pirkuma līguma projekts un uzaicinājums noslēgt pirkuma līgumu tiks nosūtīts uz Jūsu norādīto adresi.

**6. Pirkuma līguma noslēgšanas kārtība:**

6.1. Pēc pirkuma līguma projekta un uzaicinājuma saņemšanas Jums divu nedēļu laikā jāsniedz Domei atbilde par pirkuma līguma noslēgšanu.

6.2. Pēc visu iepriekš minēto dokumentu iesniegšanas, Dome Jūs informēs par pirkuma līguma parakstīšanu.