**PIELIKUMS**

Limbažu novada pašvaldības domes

29.01.2026. sēdes lēmumam Nr.81

(protokols Nr.1, 82.)

**PAZIŅOJUMS**

**Par nekustamā īpašuma “Vecklauvas”, Limbažu pagastā, Limbažu novadā atsavināšanu**

Limbažu novada pašvaldībā saņemts **(vārds uzvārds)** atsavināšanas ierosinājums par nekustamā īpašuma – “Vecklauvas”, Limbažu pag., Limbažu novadā, atsavināšanu (Zemesgrāmatas nodalījumā Nr.100000945167 minētā īpašuma adrese ir norādīta “Vecklauvas”, Limbažu pag., Limbažu novads). Limbažu novada pašvaldība Jums piedāvā izmantot pirmpirkuma tiesības par šādu nekustamo īpašumu:

**1. Vispārīgās ziņas par atsavināmo nekustamo īpašumu:**

1.1. Nekustamā īpašuma adrese: “Vecklauvas”, Limbažu pag., Limbažu novads.

1.2. Nekustamā īpašuma kadastra Nr. 6664 011 0097.

1.3. Nekustamā īpašuma sastāvs: viena zemes vienība ar kadastra apz. 6664 011 0097, 3,46 ha platībā

(Meža zeme un tai pielīdzināmā zeme ar mežaudzi 1,43 ha platībā, Lauksaimniecības zeme un pārējā zeme 2,03 ha platībā), turpmāk tekstā kopā – nekustamais īpašums.

1.4. Nekustamais īpašums atrodas Limbažu pagastā apdzīvotā vietā Kaijciems. Izvietots izteiktā lauku apvidū ~ 16 km uz DR no Limbažiem valsts autoceļa V126 Rotenbergi – Kaijas-Rucka malā. Apkārtnē lauksaimniecības zemes un meži, atsevišķas lauku viensētas un Ruckas ezers, infrastruktūra maz attīstīta. Tuvākie infrastruktūras objekti pieejami Limbažos vai Straupē ~ 16,0 km attālumā.

**2. Nekustamā īpašuma cena, maksāšanas līdzekļi un samaksas kārtība:**

2.1. Nekustamā īpašuma pirkuma maksa ir **EUR** **12 800,00** (divpadsmit tūkstoši astoņi simti eiro, 00 centi);

2.2. Pirmpirkuma tiesīgai personai viena mēneša laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par īpašumu. Ja persona kā samaksas veidu izvēlas īpašumu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu četru mēnešu laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.3. Ja nekustamais īpašums tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2.4. Pašvaldībai ir tiesības prasīt visas nekustamā īpašuma pirkuma cenas samaksu pirms nomaksas līgumā pielīgtā galējā samaksas termiņa, ja kopējais pirkuma cenas parāda apmērs pārsniedz trīs mēnešu pamatsummas maksājumu kopējo apmēru.

**3. Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz īpašuma gulstošos pienākumus, saistības un apgrūtinājumus.

3.3. Pēc pirkuma līguma noslēgšanas pircējs maksā visus ar nekustamo īpašumu saistītos nodokļus.

3.4. Visus izdevumus, kas saistīti ar īpašuma tiesību nostiprināšanu zemesgrāmatā, sedz pircējs.

3.5. Līdz pirkuma vai nomaksas pirkuma līguma noslēgšanai pircējam jāmaksā nomas maksa un citi maksājumi saskaņā ar noslēgto zemes nomas līgumu.

**4. Pircēja darbības pēc šī paziņojuma saņemšanas:**

4.1. viena mēneša laikā no šī paziņojuma saņemšanas iesniegt Limbažu novada pašvaldībai apliecinājumu par vēlmi iegādāties nekustamo īpašumu ar iepriekšminētajiem nosacījumiem.

4.2. Apliecinājums par vēlmi izmantot savas pirmpirkuma tiesības iesniedzams brīvā formā iesnieguma veidā Limbažu novada pašvaldības Klientu apkalpošanas centrā, Rīgas ielā 16, Limbažos, darba dienās no plkst. 8.00-12.00 un 13.00-17.00 vai e-pastā pasts@limbazunovads.lv.

**5. Pirkuma līguma noslēgšanas kārtība:**

5.1. Pēc 4.1. punktā minētā apliecinājuma saņemšanas un pirkuma cenas pilnā apjomā vai pirkuma maksas avansa iemaksas apliecinošā dokumenta saņemšanas, Limbažu novada pašvaldība sagatavos pirkuma līgumu un uzaicinās pircēju noslēgt pirkuma līgumu vai nomaksas pirkuma līgumu, ja pircējs būs izvēlējies nekustamo īpašumu iegādāties uz nomaksu.

5.2. Pirkuma līgums noslēdzams ne vēlāk kā divu nedēļu laikā no uzaicinājuma saņemšanas dienas.